Lovise Heggen

Lovise Heggen (født 17. mars 1893 på gården Heggen i Valldal, Norddal, død 11. februar 1975) var lektor og stortingsrepresentant.

Etter å ha tatt eksamen ved lærerskolen i Volda i 1914 ble det hovedfag og embetseksamen i 1930 ved Universitetet i Oslo, etterfulgt av studieturer til England, Tyskland og Frankrike.  Hun jobbet i skoleverket (Arendal, Valldal, Narvik), men fra 1932 ble det fast jobb på Volda lærarhøgskule.  Hun var også aktiv i det politiske liv, og startet lokal kvinnegruppe i Volda for Det Norske Arbeiderparti.  Hun var sosialist, pasifist og sterkt religiøs.Lovise Heggen i lokalhistoriewiki.no Under den andre verdenskrig satt hun i arrest på Falstad. Heggen møtte som vararepresentant på Stortinget 1950–53, men en alvorlig sykdom satte henne kraftig tilbake fra 1950.Eivind Hasle, Mennesket og hans hustru. Føregangskvinner i lokalpolitikken i Møre og Romsdal, i Romsdal Sogelags årbok 2007.

Heggen er omtalt i Sunnmørspostens serie om 100 sunnmøringer, som ble laget i forbindelse med tusenårsskiftet 1999/2000.

 Litterære produksjoner 
 Stedsnavn frå Valldal. Hovedoppgave, Oslo 1930.
 Stadnamn frå Valldal (Tidsskrift for Sunnmøre historielag., Årg. 22/23, 1935/36. s.1-14)

 Referanser 

 Eksterne lenker 



Kategori:Norske lektorer
Kategori:Stortingsrepresentanter fra Ap
Kategori:Personer fra Norddal kommune
Kategori:Alumni fra Volda lærarhøgskule
Kategori:Alumni fra Universitetet i Oslo
Kategori:Lektorer ved Volda lærarhøgskule